**ZAPISNIK**

**sa 15. sjednice Školskog odbora OŠ Čista Velika**

15. sjednica Školskog odbora OŠ Čista Velika (u daljnjem tekstu: Školski odbor) održana je 16. prosinca 2014. godine u prostorijama OŠ Čista Velika, u Čistoj Velikoj s početkom u 09:10 sati..

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić, Šime Šunjerga i Daniel Storić, članovi; Silvio Šoda, tajnik škole.

Nije nazočan Ante Tabula.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 14. sjednice
2. Otvaranje molbi pristiglih na natječaj za ravnatelja OŠ Čista Velika
3. Razno

**Ad.1**. Na zapisnik sa 14. sjednice, nitko od članova Školskog odbora nije imao nikakve primjedbe, te je isti jednoglasno usvojen.

**Ad.2.** Prije otvaranja molbi pristiglih na natječaj za imenovanje ravnatelja OŠ Čista Velika pristupilo se verifikaciji mandata novog člana Školskog odbora gosp. Daniela Storića imenovanog od strane osnivača, nakon što je na zahtjev škole gosp. Luka Bilač razriješen dužnosti zbog konstantnog neprisustvovanja sjednicama. Verifikacija mandata je izvršena uvidom u osobne dokumente gosp. Daniela Storića (osobna iskaznica), te se nakon toga nastavilo po dnevnom redu.

Na natječaj za ravnatelja škole pristigla je samo jedna molba gosp. Marijana Belamarića, aktualnog ravnatelja škole. Predsjednica je otvorila kuvertu sa ponudom pristiglom na natječaj, utvrdila je da je ponuda dostavljena u propisanom roku, te da kandidat zadovoljava uvjete natječaja. Školski odbor je utvrdio da je ponuda pravovaljana te je dana na razmatranje ostalim tijelima Škole sukladno članku 63. Statuta škole.

**Ad.3.** Pod točkom Razno nije bilo rasprave

Sjednica je završila u 09:37.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/14-01/13

**URBROJ:** 2182/1-12/1-6-14-2

U Čistoj Velikoj, 16. 12. 2014.